มีตุมขึ้นตรฝขาหนีบครับเป็นมา2วันพอจับเเล้วจะปวดๆเจ็บๆครับอยากทราบว่าผมควรทำยังไงครับ
สวัสดีค่ะ การวินิจฉัยที่เป็นไปได้1.ผิวหนังอักเสบเฉียบพลัน มักเป็นตุ่มแดงและคัน2.เริม เป็นตุ่มน้ำ อาจระคายเคืองหรือแสบได้เวลาตุ่มน้ำแตกออกมา เป็นโรคติดต่อทางการสัมผัสหรือการมีเพศสัมพันธ์3.ถ้าเป็นบริเวณอวัยวะเพศอาจนึกถึงหูดหงอนไก่ หรือหูดข้าวสุก ซึ่งเป็นโรคติดต่อทางการสัมผัสหรือการมีเพศสัมพันธ์4.ต่อมน้ำเหลืองโต มักเกิดตามหลังการติดเชื้อ อาจเป็นการติดเชื้อบริเวณอวัยวะเพศหรือภายในช่องท้อง5.ฝีที่ผิวหนัง อาจเป็นตุ่มหนองและปวดมากแนะนำพบแพทย์ทั่วไปเพื่อประเมินเบื้องต้นก่อนว่าเป็นตุ่มที่เกิดจากสาเหตุใด ถ้ามีน้ำในตุ่ม แพทย์อาจสะกิดนำไปตรวจเพิ่มเติมว่าเป็นเชื้อใดการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างทำความไม่สะอาด ไม่เอาสบู่ถู ยังไม่ควรเอายาอะไรไปทาเพราะยังไม่ทราบการวินิจฉัยที่แน่นอน ถ้าปวดสามารถรับประทานยาแก้ปวด ยาแก้อักเสบที่ไม่ใช่สเตียรอยด์ก่อนได้ งดการมีเพศสัมพันธ์หากตุ่มลุกลามเร็ว มีเลือดหรือหนองไหล มีไข้ คันมาก ควรรีบไปพบแพทย์ เพราะอาจมีการติดเชื้อที่ต้องได้รับยาฆ่าเชื้อค่ะ